ઍક્ટર અને ડિરેક્ટર મનોજ જોષીનું નાટક ‘રંગીલો’ આજે ઓપન થઈ રહ્યું છે. આ નાટક મૂળ મરાઠી કૃતિ પર આધારિત છે અને એનું રૂપાંતર મનોજ જોષીએ જ કર્યું છે. નાટકમાં મનોજ જોષી કુલ ૬ રોલ કરે છે અને એ છએછ ભૂમિકા હાસ્યના છ પ્રકારને પ્રસ્થાપિત કરે છે. મનોજ જોષી કહે છે, ‘નાટકચેટકના હેતુથી આ નાટક નથી બન્યું અને છતાં એક પૂર્ણ નાટક જોવાની તમામ ઇચ્છા ‘રંગીલો’માં પૂર્ણ થાય છે. આ નાટક વાસ્તવિકતા સમજાવવા ઉપરાંત એ પણ સમજાવે છે કે જીવનમાં હાસ્ય જરૂરી છે, પણ આંખોમાં આંસુની પણ અનિવાર્યતા છે. જો આંખમાં આંસુ હશે તો જ હાસ્યનું મૂલ્ય સમજાશે.’